dh-unibe/image-text_koenigsfelden-charters-post-1500 huggingface dataset:
Ich, Uͣlrich Birhart von Biren, tuͦn kunt und vˀgich offenlich menlichm̄ mit disem brief fùr mich und min erben
als von des guͦtes wegen, gelegen im twinge ze Biren, genant die Widme, dz ich ze lechen hat von minen
genaͤdig₎ frowen von Kùngsvelt, da hab ich fùr mich und min erben den selbn̄ minen frowen und ir amptlùten
und ir nachkomen dz selbig guͦt mit aller zuͦgehoͤrdn̄ frilich und unbetwungenlich uffgegebn̄ qwit, lidig und los
gelassen und sprich fùr mich und min erbn̄ die obgn̄̄t₎ min frowen von Kùngsvelt, ir amptlùte, nachkomen und die
selbn̄ ir lenlùte, den sy fùr diss hin dz selbig ir guͦte lichent, nun und hie nach unbekùmbert und ungesumet
dar an ze lassende. und erzich mich und min erbn̄ har zuͦ dem selbn̄ guͦte mit aller zuͦgehoͤrde, aller miner rechtung,
fordrung und anesprach, so ich, min erbn̄ odˀ jemen von minen wegen harzuͦ gehept habent odˀ noch deheineswegen dar zuͦ habn̄ soͤlten und moͤchtent, ze handn̄ der obgn̄̄t₎ von Kùngsvelt und ir nachkomen. und hab oͧch
dar umb frilich und muͦtwillenklich, liplich ze got und den heilig₎ geschworn mit ufferhabnen handn̄ und gelert₎
wort₎, hie wider niemˀ ze reden noch ze tuͦnde noch schaffen getaͤn mit worten noch mit werken, heimlich noch offenlich,
geistlich noch weltlich, in dehein wise ane alle geferde. und ze urkùnd won ich, obgn̄̄tˀ Uͦlrich Birhart, nit eigens
ingesigels hab, so hab ich erbetten den bescheidnen Hartman Meigˀn, burgˀ ze Brugg, dz er mir und minen erbn̄ ze
vˀgicht sin eigen ingesigel offenlich hat gehenket an disen briefe, dar under ich mich willenklichn̄ binde, dz oͧch
ich, obgn̄̄tˀ Hartman Meigˀ, von des obgn̄̄t₎ Birhartz ernsthaftˀ bett wegen getaͧn hab, doch mir und minen erbn̄
unschedlich, geben am nechst₎ mentag vor sant Johans tag ze sùngechten, do man zalte von xp̄i gebùrt tusent
fierhundert und siben jar.
Königsf. 477 .
ein übergebnùs brieff ✳ eins lechens uff
ettlichen guͤttern zuͦ Byre ✳
Staatsarchiv
AARGAU
K ✳
✳ D ✳ 63 ✳
ze Bire lit diz guͦt
convent